Diari Oficial de la Generalitat Valenciana


Sumari del DOGV 1220, del 10-01-1990 (1990/816209)

ORDRE de 14 de novembre de 1989, de la Conselleria de Cultura, Educació i Ciència, per la qual es convoca un concurs públic per a premiar projectes de desplegament de miniempreses per alumnes dels centres de la Comunitat Valenciana de nivell no universitari.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/14/(1)/dof/vci/html**

### Dades del document

Número de DOGV
:   1220

Data del DOGV
:   10-01-1990

Secció del DOGV
:   DISPOSICIONS GENERALS

Número del document
:   1990/816209


Data del document
:   14-11-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de novembre de 1989, de la Conselleria de Cultura, Educació i Ciència, per la qual es convoca un concurs públic per a premiar projectes de desplegament de miniempreses per alumnes dels centres de la Comunitat Valenciana de nivell no universitari.  
L'Ordre de 30 de juny de 1988 de la Conselleria de Cultura, Educació i Ciència, definia el Programa de Transició de l?Escola a la Vida Activa, delimitant les línies d'actuació per a facilitar l'accés dels joves des dels últims anys d'escolarització al mon del treball.  
Posteriorment s'han convocat concursos públics per a premiar projectes relacionats amb el pas de l?escola a la vida professional i que han tingut un alt índex de participació per part de professors i alumnes dels diferents nivells educatius.  
Així mateix la Conselleria de Cultura, Educació i Ciència, a través de la Direcció General de Centres i Promoció Educativa, al llarg del curs 1988/89, ha vingut recolzant les activitats relacionades amb el desplegament de mini empreses en els centres escolars, tal com altres països de la CEE han fet per tal de fomentar la iniciativa empresarial.  
A la vista d'aquells plantejaments, es convenient el fomentar d'una forma directa les iniciatives dels alumnes i professors interessats en la promoció i creació de minempreses, de forma que els joves coneguen d'una manera directa el funcionament real d'una empresa dissenyada i dirigida per ells.  
Aquestes experiències es realitzen per complementar la formació del jove, donada la seua immediata incorporació al mon del treball implicant, al mateix temps, a professors i alumnes en el coneixement i contacte amb la realitat empresarial i el seu foment.  
Es per això que, en virtud de les facultats conferides en l'article 35 e) de la Llei 5/1983, del Govern Valencià,  
ORDENE:  
Article primer  
Es convoca la concesió de 30 ajudes econòmiques de 200.000 PTA cadascuna per a grups de joves que presenten projectes de creació de miniempreses en els centres escolars de nivell no universitari, durant el curs acadèmic 1989/90, i s'aproven les bases per les que es regeix, incloent-se com a Annex a la present Ordre.  
Article segon  
Així mateix es convoquen unes altres tantes borses de viatge de 100.000 PTA cadascuna a fi que un membre de l?equip de la miniempresa, puga desplaçar-se a algun país de la CEE per visitar experiències de miniempreses.  
Article tercer  
Les referides ajudes seran sufragades amb càrrec al programa 422.30 línia 404/000/89 de l'aplicació pressupostària de l?exercici de 1989 del pressupost de la Generalitat Valenciana.  
DISPOSICIONS FINALS  
Primera  
Es faculta a la Direcció General de Centres i Promoció Educativa per a que en l?àmbit de les seues competències, dicte les resolucions o instruccions necessàries per a dur a cap el que disposa la present Ordre.  
Segona  
La present Ordre entrarà en vigor al dia següent de la seua publicació en el Diari Oficial de la Generalitat Valenciana.  
València, 14 de novembre de 1989.  
El Conseller de Cultura, Educació i Ciència,   
ANTONI ESCARRE ESTEVE  
ANNEX  
Bases del concurs públic per a premiar projectes de creació de miniempreses per alumnes dels centres de la Comunitat Valenciana de nivell no universitari.  
Del concurs públic de projectes de miniempreses per alumnes dels centres de la Generalitat Valenciana, de nivell no universitari.  
1. Objectiu  
Les subvencions tenen com a finalitat potenciar el desplegament de miniempreses en els centres escolars i d'aquesta forma potenciar el foment de la iniciativa empresarial entre els joves estudiants valencians.  
2. Beneficiaris.  
Alumnes de centres de nivell no universitari de la Comunitat Valenciana, organitzats en grups de número no inferior a deu. Hauran d'estar coordinats per un professor/a.  
3. Sol·licituds.  
La documentació per participar al concurs, adreçada a la Direcció General de Centres i Promoció Educativa de la Conselleria de Cultura, Educació i Ciència, es presentarà per exemplar duplicat en els Serveis Territorials de Cultura i Educació corresponents, o a través de qualsevol de les formes establertes en l'article 66 de la Llei de Procediment Administratiu. Constarà de:  
a) Instància.  
b) Certificació de la direcció del centre acreditativa de que els alumnes hi estan matriculats durant el curs acadèmic 1989/90, i que el professor o professora que coordina la miniempresa, presta serveis en el centre escolar i accepta formalment la coordinació del grup.  
c) Projecte, que haurà de contenir, almenys, els següents apartats:  
1) Descripció i anàlisi de l?entorn del centre, incloent-hi les dades socio-econòmiques del context.  
2) Objectius que es volen aconseguir amb la creació de miniempreses.  
3) Coordinació amb la resta d'activitats del centre.  
4) Tipus de miniempresa a crear. Es descriurà:  
- Formula jurídica per la qual s'opta.  
- Producte o servei que es vol oferir.  
- Raons per les que s'escolleix aquell producte o servei.  
- Breu estudi econòmic, indicant les fons de finançament.  
- Institucions o empreses de l?entorn implicades en la posada en marxa de la miniempresa.  
4. Termini.  
El termini de presentació de sol·licituds finalitzarà el dia 28 de febrer de 1990.  
5. Resolució de la convocatòria.  
5.1. Per a la valoració dels projectes de les sol·licituds es constituirà una comissió integrat per:  
- El cap del Servei de Programes d'Alumnes que actuarà de president.  
- Un/a representant de la Direcció General d'Ordenació i innovació Educativa nomenat pel seu Director General.  
- Un/a representant de l?Institut Valencià de la Joventut nomenat pel seu Director General.  
- Un/a representant de la Direcció General de Cooperació i Ocupació nomenat pel seu Director General.  
- Un/a representant de l?IMPIVA nomenat pel seu Director General.  
- Un/a representant de la Cambra de Oficial de Comerç, Industria i Navegació de Valencia nomenat pel seu president.  
- Un/a representant de la Confederació Valenciana de Cooperatives nomenat pel seu president.  
- Un inspector de programa nomenat per la Direcció General d'Ordenació i Innovació Educativa a proposta de la de Centres i Promoció Educativa.  
- El responsable del Programa Transició de l?Escola a la Vida Activa que actuarà com a secretari de la comissió.  
5.2. Valorats els projectes, el jurat proposarà la concessió dels premis del concurs a l'Il·lm. Sr. director general de Centres i Promoció Educativa que resoldrà. La resolució, es publicarà en els mitjans ordinaris de difusió i es notificarà a les persones interessades.  
5.3. La dotació econòmica es lliurarà en dues parts, el 50% en seleccionar el projecte. L'altre 50% en finalitzar-lo i poder-lo realitzar completament.   
5.4. L'avaluació es realitzarà atenent la següent valoració:   
- Descripció i anàlisi de l?entorn 3 punts.  
- Formulació d'objectius 3 punts.   
- Coordinació amb la resta d'activitats 3 punts.  
- Tipologia de la miniempresa 5 punts.  
- Creativitat o novetat del projecte 4 punts.  
- Adequació al nivell educatiu 2 punts.  
Total màxim 20 punts.  
6. Obligacions dels beneficiaris.  
6.1. Els beneficiaris de la subvenció queden obligats a:  
a) Posar en marxa la miniempresa projectada.  
b) Comunicar les incidències que es produesquen en el desplegament de la miniempresa.  
c) Fer constar en la publicitat, impresos, etc. corresponents a la miniempresa, la col·laboració de la Conselleria de Cultura, Educació i Ciència.  
d) Presentar un memòria del resultat de la creació i funcionament de la miniempresa.  
6.2. Els membres del equips de la miniempresa assistiran a un curs formatiu sobre miniempreses organitzat per la Conselleria de Cultura, Educació i Ciència.  
6.3. El no cumpliment de qualsevol de les obligacions anteriors suposarà la pèrdua de la subvenció i, per tant, la devolució de les quantitats fins a les hores percebudes.  
6.4. La Inspecció Educativa realitzarà el seguiment, l?orientació i l'avaluació de la posada en pràctica dels projectes seleccionats.  
6.5. Els treballs seleccionats quedaran de propietat de la Conselleria de Cultura, Educació i Ciència, que en podrà fer ús i publicar-los, si s'escau.  
6.6. Els projectes presentats al concurs i que no siguen premiats, disposaran de sis mesos per a ser retirats de la Direcció General de Centres i Promoció Educativa. Passat aquest termini els treballs seran arxivats.  
València, 22 de novembre de 1989.  
El Conseller Secretari del Govern Valencià,   
EMERIT BONO I MARTINEZ


Còpia Permalink ELI